


TELŠIŲ RAJONO SAVIVALDYBĖS 
TARYBA


SPRENDIMAS
DĖL MOKINIŲ VEŽIMO TELŠIŲ RAJONE TĖVŲ (GLOBĖJŲ, RŪPINTOJŲ) PRIVAČIU TRANSPORTU TVARKOS APRAŠO PATVIRTINIMO

2023 m. gruodžio 14 d. Nr. T1-356
Telšiai 


Vadovaudamasi Lietuvos Respublikos vietos savivaldos įstatymo 6 straipsnio 7 ir 33 punktais, Lietuvos Respublikos švietimo įstatymo 36 straipsnio 1 ir 2 dalimis, Telšių rajono savivaldybės taryba  n u s p r e n d ž i a:
1. Patvirtinti Mokinių vežimo Telšių rajone tėvų (globėjų, rūpintojų) privačiu transportu tvarkos aprašą (pridedama).
2. Pripažinti netekusiu galios Telšių rajono savivaldybės tarybos 2020 m. lapkričio 26 d. sprendimą Nr. T1-406 „Dėl mokinių vežiojimo Telšių rajone tėvų (globėjų) privačiu transportu tvarkos aprašo patvirtinimo“ su visais pakeitimais ir papildymais.



Savivaldybės meras									 Tomas Katkus



2




PATVIRTINTA
Telšių rajono savivaldybės tarybos 
2023 m. gruodžio 14 d. sprendimu Nr. T1-356


MOKINIŲ VEŽIMO TELŠIŲ RAJONE TĖVŲ (GLOBĖJŲ, RŪPINTOJŲ)
PRIVAČIU TRANSPORTU TVARKOS APRAŠAS

I. BENDROSIOS NUOSTATOS

1. Mokinių vežimo Telšių rajone tėvų (globėjų, rūpintojų) privačiu transportu tvarkos aprašas (toliau – Aprašas) nustato bendrojo ugdymo mokyklų priešmokyklinių ugdymo grupių vaikų, 1–8 klasių mokinių, specialiųjų ugdymosi poreikių mokinių, kurie gyvena toliau kaip 3 km nuo mokyklos ir negali atvykti į mokyklą maršrutiniu transportu mokinio pažymėjime nurodytu maršrutu arba mokykliniu autobusu, ir vaikų, kuriems paskirtas privalomas ikimokyklinis ugdymas, vežimą tėvų (globėjų, rūpintojų) privačiu transportu ir važiavimo išlaidų kompensavimą.
2. Tėvų (globėjų, rūpintojų) privatus transportas – tai nuosavybės teise ar kitais teisėtais pagrindais valdoma ir naudojama transporto priemonė, skirta keleiviams vežti.

II. MOKINIŲ VEŽIMO ORGANIZAVIMAS TĖVŲ (GLOBĖJŲ, RŪPINTOJŲ)
PRIVAČIU TRANSPORTU

3. Tėvai (globėjai, rūpintojai) pageidaujantys vežti mokinius privačiu transportu,  kiekvienais metais su prašymu (1 priedas) kreipiasi į Telšių rajono savivaldybės (toliau – Savivaldybė) merą. Prašymas turi būti suderintas su mokyklos, kurioje mokinys mokosi, direktoriumi ar jo įgaliotu asmeniu. Prie prašymo turi būti pridėta transporto priemonės registracijos liudijimo kopija, privalomosios transporto priemonės techninės apžiūros rezultatų ataskaitos kopija, transporto priemonių valdytojų civilinės atsakomybės privalomojo draudimo liudijimo kopija.
4. Jei asmuo neturi transporto priemonės ir jo vaiką (globotinį) veža kitas asmuo, prie prašymo turi būti pridėtas to asmens rašytinis sutikimas ir transporto priemonės registracijos liudijimo kopija, privalomosios transporto priemonės techninės apžiūros rezultatų ataskaitos kopija, transporto priemonių valdytojų civilinės atsakomybės privalomojo draudimo liudijimo kopija.
5. Prašymą dėl mokinių vežimo tėvų (globėjų, rūpintojų) privačiu transportu nagrinėja Savivaldybės administracijos Keleivinio transporto organizavimo komisija (toliau – Komisija). Komisija nustato, ar prašyme nurodyto mokinio vežimas atitinka šio Aprašo sąlygas, siūlo mokyklos direktoriui pasirašyti nustatytos formos sutartį (2 priedas) su tėvais (globėjais, rūpintojais) dėl patirtų išlaidų kompensavimo.
6. Savivaldybės administracijos Švietimo ir sporto skyrius gavęs Komisijos posėdžio protokolą parengia Savivaldybės mero potvarkį dėl mokinių vežimo tėvų (globėjų, rūpintojų) privačiu transportu išlaidų kompensavimo.

III. REIKALAVIMAI TĖVŲ (GLOBĖJŲ, RŪPINTOJŲ) PRIVAČIAM TRANSPORTUI

7. Transporto priemonės, kuriomis vežami mokiniai, turi būti:
7.1. techniškai tvarkingos, turinčios galiojančią privalomosios transporto priemonės techninės apžiūros rezultatų ataskaitą;
7.2. apdraustos transporto priemonių valdytojų civilinės atsakomybės privalomuoju draudimu.
8. Transporto priemonės vairuotojas (asmuo, vežantis mokinius) turi laikytis saugaus eismo automobilių keliais taisyklių reikalavimų.

IV. MOKINIŲ VEŽIMO TĖVŲ (GLOBĖJŲ) PRIVAČIU TRANSPORTU KOMPENSAVIMO TVARKA

9. Mokinių vežimo į mokyklą ir į namus tėvų (globėjų, rūpintojų) privačiu transportu išlaidos kompensuojamos už praėjusį mėnesį.
10. Tėvams (globėjams, rūpintojams) už mokinių vežimą privačiu transportu į mokyklas ir atgal išlaidos kompensuojamos – vieno keleivio 1 km tarifas 0,14 Eur.
11. Už važiavimo išlaidų kompensavimo dokumentų apskaitos organizavimą, kompensacijų išmokėjimą ir racionalų lėšų naudojimą atsako mokyklos direktorius arba jo įsakymu paskirtas kitas darbuotojas.
12. Mokyklos direktorius paskiria atsakingą asmenį už mokinių, kurie vežami tėvų (globėjų, rūpintojų) privačiu transportu, lankomumo apskaitą. Pasibaigus ataskaitiniam kalendoriniam mėnesiui, atsakingam darbuotojui užpildžius nustatytos formos pažymą (3 priedas), mokykla ją iki mėnesio 10 d. pateikia Savivaldybės administracijos Ekonomikos ir turto valdymo skyriui.
13. Už pažymos dėl mokinių vežimo tėvų (globėjų, rūpintojų) privačiu transportu išlaidų kompensavimo pateikimą laiku ir duomenų teisingumą atsako mokyklos direktorius.
14. Savivaldybės administracijos Ekonomikos ir turto valdymo skyrius gavęs pažymą iš mokyklos iki kiekvieno mėnesio 15 d. parengia įsakymą dėl mokinių vežimo tėvų (globėjų, rūpintojų) privačiu transportu kompensavimo lėšų skyrimo.
15. Savivaldybės administracijos Buhalterinės apskaitos skyrius iki kiekvieno mėnesio 20 d. perveda mokinių vežimo tėvų (globėjų, rūpintojų) privačiu transportu kompensavimo lėšas į mokyklos sąskaitą.
16. Mokykla mokinių vežimo tėvų (globėjų, rūpintojų) privačiu transportu išlaidų kompensavimo lėšas už praėjusį mėnesį perveda į nurodytą tėvų (globėjų, rūpintojų) sąskaitą iki kito mėnesio 30 d.


Mokinių vežimo Telšių rajone tėvų (globėjų, rūpintojų)
privačiu transportu tvarkos aprašo 1 priedas

…………………………………………………………………………
...................................................................................................
(fizinio asmens vardas, pavardė, adresas)


Telšių rajono savivaldybės merui

PRAŠYMAS
DĖL MOKINIŲ VEŽIMO TĖVŲ (GLOBĖJŲ, RŪPINTOJŲ) PRIVAČIU 
TRANSPORTU IŠLAIDŲ KOMPENSAVIMO

20___m. ___________ mėn. _____ d. 
Telšiai

Prašau kompensuoti vežimo į ......................................................................... išlaidas.
(mokyklos pavadinimas)

	Eil.
Nr.

	Mokinio vardas, pavardė
	Adresas
	Atstumas nuo namų iki mokyklos ir nuo mokyklos iki namų (km)

	1.
	
	
	

	2.
	
	
	

	
	
	
	



Mokiniai bus vežami ……………………………………………………........... automobiliu
(transporto priemonės savininko (valdytojo) vardas, pavardė)

....................................................................................................................................................... .
(transporto priemonės markė ir valstybinis numeris)

Kompensaciją prašau pervesti į sąskaitą .....……………………………………………… 

…………………………………………………………………………………………………… . 
(sąskaitos numeris, bankas, banko kodas)

Įsipareigoju, pasikeitus šiame prašyme nurodytiems duomenims, nedelsdamas apie tai informuoti mokyklą.

PRIDEDAMA:
□ Transporto priemonės registracijos liudijimas (nuosavybės teise ar kita teise valdomas ir naudojamas fizinio asmens automobilis);
□ Privalomosios transporto priemonės techninės apžiūros rezultatų ataskaita; 
□ Transporto priemonių valdytojų civilinės atsakomybės privalomojo draudimo liudijimas.

.................				...............................................
(parašas)					(vardas, pavardė)

SUDERINTA:

Mokyklos direktorius		...................		...............................................		
				(parašas)			(vardas, pavardė)

Mokinių vežimo Telšių rajone tėvų (globėjų, rūpintojų)
privačiu transportu tvarkos aprašo 2 priedas

MOKINIŲ VEŽIMO TĖVŲ (GLOBĖJŲ, RŪPINTOJŲ) PRIVAČIU TRANSPORTU
SUTARTIS

20___m. ___________ mėn. _____ d. Nr._____
Telšiai
……………….………………………………………………………………………...............
(mokyklos pavadinimas)

Direktorius …………………………………………………………………………………
(vardas, pavardė)

ir …………………………………………………………………………………......, atstovaujantis 
(vieno iš tėvų (globėjų, rūpintojų) vardas, pavardė)

………………………………………………………………………………………....... interesams, 
(mokinio vardas, pavardė)
sudarėme  šią sutartį:

1. ………………………………………………………………….…………….............. įsipareigoja 
(vieno iš tėvų (globėjų, rūpintojų) vardas, pavardė)

…………………………………………………………………..... vežti į mokyklą ir iš jos į namus.
(mokinio vardas, pavardė)

2. …………………………………..………………………………………………………..... 	
				(mokyklos pavadinimas)

direktorius ………………………………………………………………. įsipareigoja:
(vardas, pavardė)

2.1. kompensuoti ……………………….....………………………………......................., vežančio 
				(vieno iš tėvų (globėjų, rūpintojų) vardas, pavardė)

mokinį (-ius) ……………………………………..........................., maršrutu ..................................
					(mokinio vardas, pavardė)

………………………………………................., kurio ilgis ………. km, vežimo išlaidas.

2.2. Išlaidas už mokinio (-ių) vežimą tėvų (globėjų, rūpintojų) privačiu transportu skaičiuoti pagal Aprašo 11 punkte nustatytą vieno keleivio 1 km tarifą ir mokinio (-ių) mokyklą lankytų dienų skaičių.

2.3. Išlaidų už mokinio(-ių) vežimą tėvų (globėjų, rūpintojų) privačiu transportu kompensaciją mokėti vieną kartą per mėnesį pervedant į sąskaitą: 

…………………………………………………………………………………………………….....
(sąskaitos numeris, banko rekvizitai)

3. Sutartis sudaroma einamiesiems mokslo metams ir galioja nuo sutarties pasirašymo dienos iki 20…. m. ……………… mėn. ….d.

4. Šalys gali keisti, papildyti nutraukti sutartį nepasibaigus jos galiojimo terminui, kai atsiranda galimybė mokinį vežti į mokyklą ir atgal į namus vietinio ir tolimojo reguliaraus susisiekimo maršrutais, mokykliniais autobusais ar privačių vežėjų transportu, prieš terminą – bet kuriai šaliai įspėjus kitą šalį raštu prieš vieną mėnesį.

Ši Sutartis sudaryta dviem egzemplioriais – po vieną kiekvienai šaliai. Sutarties kopija įteikiama Savivaldybės administracijos Švietimo ir sporto skyriui.


Mokyklos direktorius 			..................		 …………..................................
(parašas) 			(vardas, pavardė)


Mokinio tėvai (globėjai, rūpintojai)	.................		 ..................................................
(parašas) 			(vardas, pavardė)


Mokinių vežimo Telšių rajone tėvų (globėjų, rūpintojų)
privačiu transportu tvarkos aprašo 3 priedas

.............................................................................................
(mokyklos pavadinimas)

PAŽYMA
DĖL MOKINIŲ VEŽIMO TĖVŲ (GLOBĖJŲ, RŪPINTOJŲ) PRIVAČIU TRANSPORTU
IŠLAIDŲ KOMPENSAVIMO

Už 20.... m. ......................... mėn.

	Sutarties Nr.
	Mokinio pavardė, vardas
	Lankytų dienų skaičius
	Atstumas (km)
	Įkainis (1 km)
	Kompensuojama suma
(3x4x5)

	1
	2
	3
	4
	5
	6

	
	
	
	
	
	

	
	
	
	
	
	

	
	
	
	
	
	

	VISO:

